**De unde vii**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De unde vii înfrigurată iarnă

Cu neaua ta şi viscolele tale?

Cum îţi arăţi, de peste culmi, mustaţa

Înmărmuresc şi păsări şi izvoare.

Parcă o vrajă a tăcerii se întinde

Sub mantia-ţi de zeitate dalbă

Cu flori de gheaţă magic dăltuite

În fulgi purtaţi la gâtul tău ca salbă.

Ne ştim de-atâta vreme şi azi încă

Mă tot uimeşti cu farmece aduse

De pe la nordul veşnicelor gheţuri,

Îmi spui mereu poveşti ce n-au fost spuse.

Şi te ascult, cuminte, lângă sobă

Cum cânţi cu şuiere de vânt pe coastă

Şi aţipesc din când în când... de tihna

Ce-o-ngheaţă gerul tău în graba noastră.